Hurtigløpskomiteen i Norges Skøyteforbund hadde først tatt ut 30 løpere, men hadde oversett et tidligere vedtak som var fattet, og justerte deltakerantallet ned til 24 dagen før stevnet. I forkant av mesterskapet gikk det rykter om at Sverre Farstad kanskje måtte trekke seg fra mesterskapet på grunn av bihulebetennelse, men det var bare en hudinflammasjon over venstre øye. Så etter å ha oppsøkt lege i Tønsberg så fikk han både penicillin og starttillatelse.